KLASA: 400-02/24-01/01

URBROJ: 2157-3-6-01-24-11

Lovran, 06. prosinca 2024.

**OBRAZLOŽENJE FINANCIJSKOG PLANA JAVNE USTANOVE PARK PRIRODE UČKA ZA 2025. GODINU SA PROJEKCIJAMA ZA 2026. I 2027. GODINU**

Sukladno članku 36. Zakona o proračunu (NN 144/21) dostavljamo obrazloženje općeg i posebnog dijela financijskog plana za 2025. godinu sa projekcijama za 2026. i 2027. godinu, a sukladno dostavljenoj uputi.

1. **OBRAZLOŽENJE OPĆEG DIJELA FINANCIJSKOG PLANA JAVNE USTANOVE PARK PRIRODE UČKA (RKP 25925)**
   1. **PRIHODI I PRIMICI**

Planirano je da će u 2025. godini ukupni prihodi iznositi 1.299.000 € i to iz sljedećih izvora:

* iz državnog proračuna (opći prihodi i primici, izvor 11) ostvariti 950.000 €
* na tržištu (vlastiti prihodi, izvor 31) ostvariti 120.000 €
* od sufinanciranja (ostali prihodi za posebne namjene, izvor 43) ostvariti 45.000 €
* od ostalih pomoći (izvor 52) ostvariti 173.000 €
* od donacija (izvor 61) ostvariti 11.000 €

Planirano je da će u 2026. godini ukupni prihodi iznositi 1.349.000 € i to iz sljedećih izvora:

* iz državnog proračuna (opći prihodi i primici, izvor 11) ostvariti 1.000.000 €
* na tržištu (vlastiti prihodi, izvor 31) ostvariti 120.000 €
* od sufinanciranja (ostali prihodi za posebne namjene, izvor 43) ostvariti 45.000 €
* od ostalih pomoći (izvor 52) ostvariti 173.000 €
* od donacija (izvor 61) ostvariti 11.000 €

Planirano je da će u 2027. godini ukupni prihodi iznositi 1.381.800 € i to iz sljedećih izvora:

* iz državnog proračuna (opći prihodi i primici, izvor 11) ostvariti 1.032.800 €
* na tržištu (vlastiti prihodi, izvor 31) ostvariti 120.000 €
* od sufinanciranja (ostali prihodi za posebne namjene, izvor 43) ostvariti 45.000 €
* od ostalih pomoći (izvor 52) ostvariti 173.000 €
* od donacija (izvor 61) ostvariti 11.000 €

Prilikom planiranja prihoda za 2025. te projekcija za 2026. i 2027. godinu vodilo se računa o ostvarenju u 2024. godini (do perioda izrade plana) te o potrebama financiranja projekata koji su u tijeku, kao i onih projekata koji se planiraju započeti u 2025. godini. U financijskom planu za 2025. godinu te u projekcijama financijskog plana za 2026. i 2027. godinu dolazi do povećanja istoga sukladno uputi nadležnog proračuna o visini planiranih sredstava zbog financijskog usklađenja, a koji se planiraju iz Zajedničkih sredstava parkova Hrvatske. Povećani su i limiti odnosno iznosi od strane nadležnog ministarstva te su isti planirani prema zadanim parametrima.

* 1. **RASHODI I IZDACI**

Za 2025. godinu planirani su ukupni rashodi u iznosu od 1.299.000 € koji će se odnositi na sljedeće aktivnosti po izvorima:

1. **Prihodima iz državnog proračuna (izvor 11)** predviđeno je financiranje:

* A779000 Aktivnost : Administracija i upravljanje u iznosu od 918.400 €
* A779021 Aktivnost: Zaštita prirode u iznosu od 31.600 €

Rashodi se odnose na administraciju i upravljanje za tekuće poslovanje kao i na aktivnosti zaštite prirode kao što je nabava hrane za hranilište za bjeloglave supove, održavanje tradicionalnih manifestacija kojima se promiče kulturna i prirodna baština Parka prirode Učka, održavanje ornitološkog kampa, provođenje znanstvenih istraživanja i aktivnosti sukladno godišnjem programu rada i Planu upravljanja i slično.

1. **Vlastitim prihodima (izvor 31)** predviđeno je financiranje rashoda za:

* A779047 Aktivnost : Administracija i upravljanje (iz evidencijskih prihoda) u iznosu od 120.000 €

1. **Prihodima od sufinanciranja** **(ostali prihodi za posebne namjene, izvor 43)** predviđeno je financiranje rashoda za:

* A779047 Aktivnost: Administracija i upravljanje (iz evidencijskih prihoda - ostali izvori) u iznosu od 45.000 €

1. **Prihodima od ostalih pomoći (izvor 52)** predviđeno je financiranje rashoda za:

* A779047 Aktivnost: Administracija i upravljanje (ostali izvori) u iznosu od 173.000 €

1. **Prihodima od donacija (izvor 61)** predviđeno je financiranje rashoda za:

* A779047 Aktivnost: Administracija i upravljanje (iz evidencijskih prihoda - ostali izvori) u iznosu od 11.000 €

Za 2026. godinu planirani su ukupni rashodi u iznosu od 1.349.000 € koji će se odnositi na sljedeće aktivnosti po izvorima:

1. **Prihodima iz državnog proračuna (izvor 11)** predviđeno je financiranje:

* A779000 Aktivnost : Administracija i upravljanje u iznosu od 950.600 €
* A779021 Aktivnost: Zaštita prirode u iznosu od 49.400 €

1. **Vlastitim prihodima (izvor 31)** predviđeno je financiranje rashoda za:

* A779047 Aktivnost : Administracija i upravljanje (iz evidencijskih prihoda) u iznosu od 120.000 €

1. **Prihodima od sufinanciranja** **(ostali prihodi za posebne namjene, izvor 43)** predviđeno je financiranje rashoda za:

* A779047 Aktivnost: Administracija i upravljanje (iz evidencijskih prihoda - ostali izvori) u iznosu od 45.000 €

1. **Prihodima od ostalih pomoći (izvor 52)** predviđeno je financiranje rashoda za:

* A779047 Aktivnost: Administracija i upravljanje (ostali izvori) u iznosu od 173.000 €

1. **Prihodima od donacija (izvor 61)** predviđeno je financiranje rashoda za:

* A779047 Aktivnost: Administracija i upravljanje (iz evidencijskih prihoda - ostali izvori) u iznosu od 11.000 €

Za 2027. godinu planirani su ukupni rashodi u iznosu od 1.381.800 € koji će se odnositi na sljedeće aktivnosti po izvorima:

1. **Prihodima iz državnog proračuna (izvor 11)** predviđeno je financiranje:

* A779000 Aktivnost : Administracija i upravljanje u iznosu od 966.100 €
* A779021 Aktivnost: Zaštita prirode u iznosu od 66.700 €

1. **Vlastitim prihodima (izvor 31)** predviđeno je financiranje rashoda za:

* A779047 Aktivnost : Administracija i upravljanje (iz evidencijskih prihoda) u iznosu od 120.000 €

1. **Prihodima od sufinanciranja** **(ostali prihodi za posebne namjene, izvor 43)** predviđeno je financiranje rashoda za:

* A779047 Aktivnost: Administracija i upravljanje (iz evidencijskih prihoda - ostali izvori) u iznosu od 45.000 €

1. **Prihodima od ostalih pomoći (izvor 52)** predviđeno je financiranje rashoda za:

* A779047 Aktivnost: Administracija i upravljanje (ostali izvori) u iznosu od 173.000 €

1. **Prihodima od donacija (izvor 61)** predviđeno je financiranje rashoda za:

* A779047 Aktivnost: Administracija i upravljanje (iz evidencijskih prihoda - ostali izvori) u iznosu od 11.000 €
  1. **PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz prethodne ili u sljedeću godinu kroz kategorije donosa i odnosa nije planiran obzirom da su u tijeku projekti i predviđene aktivnosti koje se planiraju realizirati do kraja 2024. godine.

* 1. **UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 61.025,17 € | 8.977,95 € |
| Dospjele obveze | 0,00 € | 0,00 € |

1. **OBRAZLOŽENJE POSEBNOG DIJELA FINANCIJSKOG PLANA JAVNE USTANOVE PARK PRIRODE UČKA (RKP 25925)**

**UVOD – sažetak djelokruga rada Javne ustanove**

Područje Učke i dijela Ćićarije zaštićeno je Zakonom 1999. godine u kategoriji Parka prirode. Zaštita prirode u Republici Hrvatskoj utvrđena je Zakonom o zaštiti prirode ( NN br. 80/13, 15/18, 14/19, 127/19 i 155/23). Parkom prirode sukladno Zakonu upravlja Javna ustanova Park prirode Učka osnovana Uredbom Vlade RH. Tijela javne ustanove su Upravno vijeće i ravnatelj. Upravno vijeće sukladno Statutu Ustanove broji pet članova i upravlja Ustanovom, a poslovanje vodi i organizira ravnatelj. Stručni rad Ustanove vodi stručni voditelj. Djelatnost Ustanove je zaštita, održavanje i promicanje Parka u cilju zaštite i očuvanja izvornosti prirode, osiguravanja neometanog odvijanja prirodnih procesa i održivog korištenja prirodnih dobara, nadziranje provođenja uvjeta i mjera zaštite prirode te sudjelovanje u prikupljanju podataka u svrhu praćenja stanja očuvanosti prirode (monitoring).

**Obrazloženje aktivnosti: A779000 i A779021**

U financijskom planu za 2025. godinu te projekcijama za 2026. i 2027. godinu, za provedbu aktivnosti A779000 i A779021 - Upravljanje i administracija iz izvora 11 planirano je 950.000 €. Iznos je veći u odnosu na prijedlog rebalansa za 2024. godinu za 197.885 € te je neophodan kako bi se ispunile sve obveze i ciljevi iz Plana upravljanja.

Prilikom planiranja rashoda za razdoblje 2025. – 2027. godine, Javna ustanova Park prirode Učka držala se usvojenog financijskog plana za 2024. godinu. Naime, rebalansom za 2024. godinu, a na traženje nadležnog ministarstva, Ustanova je smanjila plan obzirom na zadnji kvartal godine te su se planirane aktivnosti sukladno rokovima prebacile u slijedeću godinu odnosno izvršenje će biti u 2025. godini.

Povećanje se odnosi na rashode za zaposlene u skladu sa Zakonom o plaćama u državnoj službi i javnim službama (NN 155/23), Uredbi o nazivima radnih mjesta, uvjetima za raspored i koeficijentima za obračun plaće u javnim službama (NN 22/24), a sa kojima je usklađen i Pravilnik o unutarnjem ustrojstvu Javne ustanove Parka prirode Učka te Temeljnog kolektivnog ugovora za zaposlenike u javnim službama.

Ostale planirane aktivnosti odnose se na tri građevinska objekta koja uz Centar za posjetitelje Poklon zahtijevaju sredstva za održavanje, osiguranje i slične troškove utvrđene zakonskim odredbama, tekuće održavanje i troškove („hladni pogon“), odnosno, u okviru gore navedenih aktivnosti planiraju se rashodi za upravljanje i administraciju te zaštitu prirode radi realizacije aktivnosti i projekata predviđenih usvojenim Planom upravljanja Parkom prirode Učka i pridruženim zaštićenim područjima i područjima ekološke mreže (PU 6018) Javne ustanove Park prirode Učka za razdoblje od 2023. – 2032. godine te Godišnjim programom zaštite, održavanja, očuvanja, promicanja i korištenja Parka prirode Učka za 2025. godinu. Kroz navedene aktivnosti osiguravaju se sredstva za rashode za zaposlene, materijalne rashode te rashode za nabavu nefinancijske imovine.

**Obrazloženje aktivnosti: A779047**

U financijskom planu za provedbu aktivnosti A779047 – Administracija i upravljanje iz evidencijskih prihoda za 2025. godinu planirano je 349.000 €, kao i u projekcijama za 2026. i 2027. godinu.

Sredstva se koriste za upravljanje i administraciju Parkom prirode radi provedbe aktivnosti predviđenih planom upravljanja i godišnjim programom zaštite, održavanja, očuvanja, promicanja i korištenja Parka u razdoblju 2025. do 2027. godine. Kroz ovu aktivnost osiguravaju se sredstva za materijalne troškove Ustanove, nabavu nefinancijske imovine, osiguravanje vlastitog učešća u projektima koji se sufinanciraju iz drugih izvora, organizaciju tradicionalnih manifestacija kao što su Učkarski samanj i Božićna bajka u Parku prirode Učka kao i za provođenje edukativnih programa.Ostvareni vlastiti i namjenski prihodi kao i sredstava pomoći, mjesečno se evidentiraju u sustavu državne riznice kroz evidencijske naloge sukladno Pravilniku o mjerilima i načinu korištenja nenamjenskih donacija i vlastitih prihoda javnih ustanova koje upravljaju nacionalnim parkovima i parkovima prirode (NN 111/22) te Uputi Ministarstva financija o načinu praćenja ostvarivanja i trošenja vlastitih i namjenskih prihoda i primitaka javnih ustanova nacionalnih parkova i parkova prirode.

v.d. ravnatelja

Žarko Erceg, dipl.ing.univ.spec.oec.